Z A P I S N I K

1. konstituirajuće sjednice Vijeća Mjesnog odbora Horvati - Srednjaci, održane 25. lipnja 2021.


Sjednica se održava u velikoj dvorani u Područnom uredu Trešnjevka, Park Stara Trešnjevka 2, dvorana 314, s početkom u 13:00 sati.

Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, po ovlaštenju pročelnice Gradskog ureda za mjesnu samoupravu, sjednici predsjedava Marijana Hrestak voditeljica Područnog odsjeka Trešnjevka-jug.
Nakon intoniranja himne Republike Hrvatske i kraćeg pozdravnog govora predsjedateljica konstatira nazočnost  9 od 9 članova Vijeća i otvara konstituirajuću sjednicu Vijeća Mjesnog odbora Horvati - Srednjaci.
NAZOČNI IZABRANI ČLANOVI VIJEĆA:

Paula Došen, Marko Fuček, Tatjana Jonjić, Goran Koić, Vladimir Morić, Tomislav Nakić – Alfirević, Sven Nemet, Barbara Trad Račić, Ana Vasung
OSTALI NAZOČNI:


- Marijana Hrestak, voditeljica Područnoga odsjeka Trešnjevka-jug


- Zvonimir Mikša, stručni referent u Gradskom uredu za mjesnu samoupravu

- Anton Ljevar, stručni referenti u Gradskom uredu za mjesnu samoupravu

            - Afan Mehmedović, viši stručni referent u Gradskom uredu za mjesnu samoupravu

            - Božidarka Ciglar, viša stručna suradnica u Gradskom uredu za mjesnu samoupravu

Na prijedlog predsjedateljice Vijeće bez rasprave, jednoglasno, utvrđuje

DNEVNI RED

1. Osnivanje i izbor Mandatnog povjerenstva

2. Izvješće Mandatnog povjerenstva o provedenim izborima za članove Vijeća
Mjesnog odbora Horvati - Srednjaci 

3. Polaganje prisege članova Vijeća

4. Izbor predsjednika Vijeća
5. Izbor potpredsjednika Vijeća

6. Pitanja i prijedlozi
Predsjedateljica pojašnjava da je sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora propisano da konstituirajućom sjednicom do izbora predsjednika vijeća predsjedava prvi izabrani član s kandidacijske liste koja je dobila najviše glasova.

Na temelju uvida u službene rezultate izbora članova Vijeća Gradske četvrti Trešnjevka - jug konstatirano je da je najviše glasova dobila kandidacijska lista: MOŽEMO! – POLITIČKA PLATFORMA – ZAGREB JE NAŠ! – NOVA LJEVICA – ZELENA ALTERNATIVA – ODRŽIVI RAZVOJ HRVATSKE – ZA GRAD te da je prva izabrana članica Vijeća na toj listi gospođa Elvira Mulić.


Budući da prva izabrana članica Vijeća stavlja svoj mandat u mirovanje, sjednicu će do izbora predsjednika Vijeća voditi druga članica Vijeća izabrana na istoj kandidacijskoj listi: Paula Došen.

Sjednicom nastavlja predsjedati izabrana članica Vijeća Paula Došen
Ad 1. Osnivanje i izbor Mandatnog povjerenstva
Predsjedateljica predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno, donosi

Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Horvati - Srednjaci (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Tatjana Jonjić;


za članove:        1. Goran Koić i




   2. Marko Fuček
Predsjedateljica poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća. 
Predlaže desetominutnu stanku. S radom se nastavlja u 13:20 sati.

Ad 2. Izvješće Mandatnog povjerenstva o provedenim izborima za članove Vijeća Mjesnog odbora Horvati - Srednjaci s prijedlogom za verifikaciju mandata članovima Vijeća 
Članovima Vijeća podijeljeno je Izvješće.
Predsjednica Mandatnog povjerenstva podnosi izvješće o provedenim izborima za članove Vijeća Gradske četvrti Trešnjevka - jug s prijedlogom za verifikaciju mandata članovima Vijeća. (Potpisano izvješće prilaže se spisu.) 

Predsjedateljica otvara raspravu.


Bez rasprave Vijeće jednoglasno, donosi

Z A K LJ U Č A K

o Izvješću mandatnog povjerenstva 
           I. Prima se na znanje Izvješće Mandatnog povjerenstva i verificiraju se mandati slijedećim članovima/članicama Vijeća Mjesnog odbora Horvati-Srednjaci.

            1. PAULA DOŠEN                                     MOŽEMO! – ZAGREB JE NAŠ!, NL,  





          

           Zelena alternativa – ORaH, ZA GRAD

2. MARKO FUČEK                                   MOŽEMO! – ZAGREB JE NAŠ!, NL,  





           Zelena alternativa – ORaH, ZA GRAD   

3. TATJANA JONJIĆ                                MOŽEMO! – ZAGREB JE NAŠ!, NL,  





           
Zelena alternativa – ORaH, ZA GRAD

4. GORAN KOIĆ                                        HDZ, HSLS, HSU

5. VLADIMIR MORIĆ                              SDP

6.  TOMISLAV NAKIĆ - ALFIREVIĆ   MOŽEMO! – ZAGREB JE NAŠ!, NL,  





           Zelena alternativa – ORaH, ZA GRAD

7. SVEN NEMET                                        MOŽEMO! – ZAGREB JE NAŠ!, NL,  





           Zelena alternativa – ORaH, ZA GRAD

8. BARBARA TRAD RAČIĆ                    MOŽEMO! – ZAGREB JE NAŠ!, NL,  





          
Zelena alternativa – ORaH, ZA GRAD

9. ANA VASUNG                                       MOŽEMO! – ZAGREB JE NAŠ!, NL,  





           Zelena alternativa – ORaH, ZA GRAD


II. Ovaj će se Zaključak objaviti na oglasnoj ploči u sjedištu Mjesnog odbora.
Ad 3. Polaganje prisege članova Vijeća

Predsjedateljica čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.

/Potpisani tekstovi prisege članova Vijeća prilažu se spisu./

Ad 4. Izbor predsjednika Vijeća

Predsjedateljica obavještava članove Vijeća da je u skladu s Poslovnikom Vijeća podnesen jedan prijedlog za izbor predsjednika Vijeća.
Prijedlog da se za predsjednika izabere Tomislav Nakić - Alfirević podnijeli su članovi: Ana Vasung, Barbara Trad Račić i Sven Nemet Prijedlog se prilaže spisu./
Predsjedateljica otvara raspravu.


Budući da nitko ne traži riječ, predsjedateljica poziva izabrane članove Vijeća da se o prijedlogu izjasne dizanjem ruke.

Za kandidata Tomislava Nakića - Alfirevića glasovalo je 8 članova Vijeća, a 1 član Vijeća je suzdržan.


Predsjedateljica utvrđuje da je Tomislav Nakić - Alfirević dobio većinu glasova svih članova Vijeća i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Horvati - Srednjaci


1. Za predsjednika Vijeća Mjesnog odbora Horvati - Srednjaci izabran je Tomislav Nakić - Alfirević

        
2. Ovaj će zaključak biti objavljen na oglasnoj ploči u sjedištu Mjesnog odbora.


Predsjednik zahvaljuje članovima Vijeća na ukazanom povjerenju i nastavlja predsjedati.
Ad 5. Izbor potpredsjednika Vijeća

Predsjednik obavještava članove Vijeća da je u skladu s Poslovnikom Vijeća podnesen jedan prijedlog za izbor potpredsjednika Vijeća.
Prijedlog da se za potpredsjednicu izabere Ana Vasung podnijeli su članovi: Tomislav Nakić – Alfirević, Barbara Trad Račić i Sven Nemet. /Prijedlog se prilaže spisu./
Predsjednik otvara raspravu.

Budući da nitko ne traži riječ, predsjednik poziva izabrane članove Vijeća da se o prijedlogu izjasne dizanjem ruke. 


Za kandidatkinju Anu Vasung glasovalo je 8 članova Vijeća, a 1 član Vijeća je suzdržan.
Predsjednik utvrđuje da Ana Vasung dobila većinu glasova svih članova Vijeća i konstatira da Vijeće donosi
Z A K LJ U Č A K

o izboru potpredsjednice Vijeća Mjesnog odbora Horvati - Srednjaci


1. Za potpredsjednicu Vijeća Mjesnog odbora Horvati - Srednjaci izabrana je 

                Ana Vasung

        
2. Ovaj će zaključak biti objavljen na oglasnoj ploči u sjedištu Mjesnog odbora.

Potpredsjednica zahvaljuje članovima Vijeća na ukazanom joj povjerenju.
Ad 6. Pitanja i prijedlozi

Predsjednik Vijeća upućuje članove Vijeća da predaju popunjene upitnike o osobnim podacima, izjave i potpisane prisege djelatnicima Gradskog ureda za mjesnu samoupravu.

Budući da nitko od članova ne traži riječ, predsjednik konstatira da je dnevni red iscrpljen i zaključuje konstituirajuću sjednicu.
Dovršeno u 13:25 sati.

KLASA: 026-02/21-002/835
URBROJ: 251-06-11-1502-21-8
Zagreb, 25. lipnja 2021.

Zapisnik sastavio:  





   
   Anton Ljevar                                                                                       

  Predsjednik

Vijeća Mjesnog odbora

Horvati – Srednjaci

Tomislav Nakić-Alfirević, v. r.
